Sara Skyttedal

**Sara Magdalena Skyttedal** (født 1986) er en svensk politiker som representerer Folklistan. Hun har tidligere representert Kristdemokraterna. Hun ble valgt inn i Europaparlamentet for Kristdemokraterna i 2019 og satt i Det europeiske folkepartiets gruppe for kristendemokrater og konservative. Hun stilte for Folklistan i 2024, men ble ikke gjenvalgt.

I Europaparlamentet var hun leder for Irakdelegasjonen. Hun var medlem av Europaparlamentets komité for industri, forskning og energi (ITRE), komitéen for medborgerlig frihet og rettigheter samt rettslige og innenriks saker (LIBE), og komitéen for sysselsetting og sosiale aker (EMPL).

Skyttedal har tidligere vært forbundsleder for Kristdemokratiska ungdomsforbundet (KDU) i perioden 2013–2016, og deretter kommunalråd i Linköping fra 2016 til 2019. I perioden 2011 til 2015 var hun også nestleder for Det europeiske folkepartis ungdom (YEPP). År 2012 arbeidet hun for tankesmien Timbro. Hun har studert statsvitenskap og nasjonaløkonomi ved Stockholms universitet, samt retorikk og idéhistorie ved Södertörns högskola.

## Biografi
Skyttedal er oppvokst i Brandbergen i Haninge kommun, sør for Stockholm. Foreldrene skilte seg da hun var ti år gammel, og hennes far flyttet utenlands. Moren arbeidet som dagmamma, men var i perioder arbeidsledig og sykemeldt. Hun har beskrevet seg selv som meget introvert i tenåren og at hun hadde sosial angst, men i takt med sitt politiske engasjement kom hun over dette.

Under gymnastiden arbeidet hun som renholder på fergene som gikk mellom Sverige og Finland. Hun har også arbeidet som spinninginstruktør for treningskjeden SATS.

Skyttedal tok akademiske studier i statsvitenskap og nasjonaløkonomi ved Stockholms universitet i årene 2007–2010 ved siden av politiske oppdrag. Hun avla imidlertid ikke eksamen. Hun tok også kurs i historie, offentlig rett og retorikk ved Södertörns högskola i årene 2006–2007.

## Politisk karriere

### Tidlig karriere

Skyttedal ble medlem i Kristdemokraterna og deres ungdomsforbund KDU i september 2002 da hun var 16 år gammel. Hun ble tiltrukket av politikken av kampen for mer politi og hardere straffer, basert på hennes oppvekst i Brandbergen med høy kriminalitet. Hun har også oppgitt å ha latt seg tiltale av partiets familiepolitikk og at kjernefamilien var en vakker drøm for henne som et skilsmissebarn.

I mars 2004 ble Skyttedal lokallagsleder for KDU i Haninge og ombud for KDUs distriktsavdelning i Stockholms län. I 2007 ble hun første nestleder i gymnas- og voksenopplæringsnemnden i Haninge kommun, samt lekdommer i Södertörns tingsrätt fram til 2010. I årene 2007–2011 var hun også forbundsstyremedlem i KDU. Fra mai 2011 til mai 2015 var hun nestleder for Det europeiske folkepartis ungdom (YEPP). I 2012 arbeidet hun for tankesmien Timbro.

I riksdagsvalget i 2010 ble hun innvalgt som vararepresentant i bystyret i Haninge, et verv som hun ble løst fra allerede i 2011 da hun flyttet fra kommunen. I 2009 og 2014 var hun en av KDs kandidater til Europaparlamentet og i 2010 var hun kandidat for KD i Stockholms län. Hun har også bodd i Växjö og vært kandidat for KD i Kronoberg i riksdagsvalget i 2014.

### KDU-leder

11. mai 2013 ble Skyttedal valgt som leder for Kristdemokratiska Ungdomsforbundet (KDU). I forbindelse med dette ble hun også medlem av KDs partiledelse. Innad i KDU ble hun regnet som en del av partiets høyrefløy. På den politiske arenan har hun vært opptatt av saker som høyere straffenivåer for volds- og seksualforbrytere, EU-politikk og likestillingspolitikk. Under valgkampen i august 2014 skrev Skyttedal en debattartikkel om innvandringspolitikk på *DN Debatt* der hun argumenterte for at det fantes en grense for hvor mange asylsøkere Sverige kunne ta imot på kort sikt. Kritikk mot dette debattinnlegget kom fra mange hold og gikk ofte ut på å det var inhumant å stramme inn asylpolitikken, og at bosettingsproblemene kunne løses gjennom å tvinge kommunene til å løse dem.

Allerede samme dag som Desemberavtalen ble offentliggjort i 2014 uttrykket Skyttedal kritikk mot den og KDU tok standpunkt våren 2015 at de ville oppheve avtalen. Under KDs landsmøte i oktober 2015 var Skyttedal en framtredende kritiker til avtalen, som rikstinget kom å stemme for å oppheve. Hun ble rapportert å ha feiret beslutningen med champagne.

I juli 2016 meddelte Skyttedal å hun kom til å avgå som leder for KDU ved høstens landsmøte. Hun gikk av 30. oktober 2016, og ble etterfulgt av Christian Carlsson.

### Kommunalråd
1. oktober 2016 tiltrådte Skyttedal som kommunalråd i Linköpings kommun. Hun var også kommunestyrets første nestleder. Kristdemokraterna var da i allianse med Moderaterna, Centerpartiet og Liberalerna. Hun gikk av 2. juli 2019 etter å ha blitt innvalgt som Europaparlamentariker. Hun ble etterfulgt av Denisé Cassel.

Skyttedal måtte tåle hård kritikk etter at den såkalte Januaravtalen tok slutt etter at hun kalte Annie Lööf og Centerpartiet for quislinger i en tweet. Partileder Ebba Busch tok avstand fra uttalelsen og mente det var "et upassende ordvalg".

I januar 2018 fikk Skyttedal oppmerksomhet for en uttalelse om at vi bør fly mer for å verne klimaet og skape bedre forutsetninger for flyselskapene for å investere i grønn teknologi. Hun fikk en hel del kritikk fra venstresiden og uttalelsen vakte stor debatt på sosiale medier.

### Europaparlamentet
#### EU-valget 2019

Skyttedal var KDs toppkandidat i Europaparlamentsvalet i 2019. Hun kjørte valgkamp med mottoet ”Make EU lagom again” noe som vakte oppmerksomhet i media. Blant hennes hjertesaker var kampen for å redusere byråkratiet.

Hun var den politikeren som fikk flest private bidrag til sin valgkamp.

Hun ble innvalgt i Europaparlamentet (som en av to medlemmer fra KD, den andre er David Lega) etter at KD fikk 8,6 prosent av stemmene i valget. Med dette gjorde KD sitt beste Europaparlamentsvalg gjennom tidene. Hun sitter i partigruppen EPP for kristendemokrater og liberalkonservative.

#### EU-parlamentariker
26. september 2019 ble Skyttedal valgt til leder for Irakdelegasjonen som har hand om EUs relasjoner til Irak. Hun ble dermed den første svenske kristdemokraten til å besette en lederpost i Europaparlamentet.

I Europaparlamentet sitter hun også i flere komitéer. Hun er ordinarie medlem av komitéen for industri, forskning og energi (ITRE) der hun arbeider med energi, forskning og lovgiving for industrisektoren. Siden mars 2021 har hun også vært medlem av komitéen for medborgerlig frihet og rettigheter samt rettslige og innenriks saker (LIBE) der hun blant annet arbeider med innvandringssaker. Hun er også supplerende representant i komitéen for sysselsetting og sosiale saker (EMPL) og delegasjonen for forbindelsene med Maghreb-landene og Den Arabiske Maghrebunionen, herunder de felles parlamentarikerkomitéene EU–Marokko, EU–Tunisia og EU–Algerie.

Andre saker som hun arbeider med i Europaparlamentet er blant annet saker angående lovlig våpenbesittelse, bedret forhold til  Israel og et fungerende europeisk forsvarssamarbeid.

I november 2019 tilbød hun seg å kjøpe en flybillett til Greta Thunberg som på Twitter hadde etterspurt en miljøvennlig måte å ta seg fra USA til klimatoppmøtet i Madrid. Uttalelsen vakte stor debatt.

Høsten 2020 var Skyttedal en av fire parlamentarikere i TV-serien *[[Bryssel calling]]* som ble sendt på Sveriges Television. I serien fikk man følge parlamentarikernes første år i parlamentet.

#### EU-valget 2024

Etter først å ha blitt satt som nummer to blant navnene som ble foreslått av Kristdemokraternas nominasjonskomité og takket nei, ble Skyttedal det øverste navnet på valgseddelen som partifullmektigen godkjente 13. oktober 2023, men 19. januar 2024, etter å ha fått vite at hun hadde vendt seg til Sverigedemokraterna for oppdrag for dem, fjernet Kristdemokraterna henne til fordel for Alice Teodorescu Måwe. Den nye listen ble opprettet i februar 2024.

## Annet
Skyttedal deltok 2006 i konkurransen *Fröken Sverige*. Hun var en av de 15 finalistene.

Skyttedal er tilhenger av republikanerne i USA. Hun var i USA og drev valgkamp for republikanernes presidentkandidat Mitt Romney i presidentvalget i 2012 mot sittende president Barack Obama. Hun deltok også ved republikanernes nasjonale konferanse foram presidentvalget 2016. Under republikanernes primærvalg i 2016 ga hun sitt støtte til Marco Rubio.

Hun har beskrevet Ronald Reagan og Margaret Thatcher som sine politiske forbilder.

Skyttedal er praktiserende katolikk.  

Skyttedal har erkjent at hun har brukt cannabis ved "en håndfull tilfeller" og kjemper for avkriminalisering av narkotikabruk og legalisering av cannabis.

## Referanser


## Eksterne lenker
*